Deci angajatorul cheltuiește 1.228 lei, statul obține 228 + 165 + 134 = 527 lei, iar angajatul rămâne cu 701 lei.  În urma celor două legi prezentate de domnul mi-nistru de Finanțe, salariul brut va deveni 1.228 lei, angajatorul nu va mai avea nicio cheltuială suplimentară, în schimb angajatul va suporta contribuțiile sociale de 39,25%, care la noul salariu brut vor -însemna 39,25% x 1.228 = 482 lei și impozitul pe salariu la noul venit impozabil de 16% x (1.228 - 482) = 119 lei și va rămâne cu 1.228 - 482 - 119 = 627 lei.  Deci statul va primi 482 + 119 = 601 lei, cu 74 lei (aproxi-mativ 14%) mai mult, iar -angajatul va rămâne cu 627 lei, deci cu 74 lei (aproximativ 10%) mai puțin.  Dintr-un condei, cei cărora li s-au promis salarii mai mari le vor avea doar pe hârtie (1.228 față de 1.000 înseamnă o creștere de 23%), căci în mână vor primi cu 10% mai puțini bani.  Bineînțeles, nu ne rămâne decât să sperăm că totuși Ministerul de Finanțe va veni cu soluții mai bune pentru noi toți.  Scenariul II: Varianta reducerii CAS     Am putea să ne amintim de propunerea legislativă din luna aprilie a acestui an, de reducere cu 5% a cotei totale de CAS.